3 vas ná rooftogte met speelgoedgeweer | Netwerk24
Deur Sesona Ngqakamba, News24 01 September 2018 18:31
Drie vermeende rowers is Vrydag deur die polisie in Olievenhoutbosch, Centurion, aangekeer nadat hulle glo mense in dié gebied in hul huise met 'n speelgoedgeweer aangehou en beroof het.
Gesteelde selfone is in hul besit gevind. 'n Vierde verdagte word nog gesoek.
Konst. Tumisang Moloto, polisiewoordvoerder, sê die mans het omstreeks 01:00 die oggend 'n vrou by haar huis met 'n speelgoedgeweer aangehou voordat hulle met drie selfone op die vlug geslaan het.
"Hulle het ook 'n 59-jarige man in die omgewing van sy waardevolle besittings beroof. 'n Span speurders het dadelik na die verdagtes begin soek en hulle binne 'n paar uur vasgetrek. Ons is nog op soek na die vierde verdagte," het Moloto gesê.
Die verdagtes sal Maandag op aanklag van die besit van vermoedelike gesteelde eiendom in die landdroshof in Pretoria verskyn.